Byrettens dom vedrørende biologiske forældres samvær med bortadopteret barn, stadfæstes
Ret: Østre Landsret (2. instans)
Faggruppe: Civilsag — Forældreansvarssag
Sagsemner: Familieret og personlige forhold;

/

ØSTRE LANDSRET
DOM

afsagt den 31. januar 2022

Sagen er behandlet for lukkede døre

Sag BS-32861/2021-OLR
(2. afdeling)

Biologiske forældre
Mor og Far
(advokat Anders Christian Brøndtved for begge)

mod

Adoptivforældrene
(beskikket advokat Peter Ølholm for begge)

Familieretten i Nykøbing Falster har den 2. september 2021 afsagt dom i 1.
in-stans (sag BS-19076/2021-NYK).

Landsdommerne Kaspar Linkis, Malou Kragh Halling og Rikke Baier
Holgersen (kst.) har deltaget i ankesagens afgørelse.

Påstande
Appellanterne, Mor og Far, har nedlagt påstand om, at der fastsættes samvær
mellem appellanterne og barnet, Barn, født Dato (2020), efter et af
landsretten nærmere fastsat omfang.

De indstævnte, adoptivforældrene, har påstået dommen stadfæstet.

Forklaringer



/

2

Mor har supplerende forklaret blandt andet, at hun stadig er sammen med
Far. Hun er den 10. januar 2022 startet i arbejde på en fiskeri-virksomhed,
hvor hun pakker fisk. Hun ved ikke, hvordan det går med Barn. Hun har i
november måned ”vundet” adoptionssagen i Børne- og Ungeudval-get
vedrørende sit særbarn, Særbarn. Særbarn blev 5 år i Måned 2021. Hun ser
Særbarn 1½ time én gang om måneden. Det samme gør Særbarns far.
Samværene går rigtig godt, og samarbejdet med plejeforældrene går også
godt. Hun vil gerne se Barn et neutralt sted, som fx på en legeplads. Det vil
være det mest naturlige for Barn. Hun vil meget gerne samarbejde med
adoptanterne. Hun vil kunne spille en positiv rolle i forhold til Barn.

Anbringender
Appellanterne har for landsretten yderligere gjort gældende navnlig, at det vil
være i strid med Den Europæiske Menneskerettighedskonvention, såfremt der
ikke fastsættes samvær.

Landsrettens begrundelse og resultat
Landsretten er enig i familierettens begrundelse og resultat. Landsretten
finder i den forbindelse og med henvisning til begrundelsen i familierettens
dom, at det ikke vil være i strid med Den Europæiske
Menneskerettighedskonvention, at der på nuværende tidspunkt ikke fastsættes
samvær mellem Barn og appellan-terne.

Landsretten stadfæster derfor familierettens dom.

THI KENDES FOR RET:

Familierettens dom stadfæstes.

Ingen af parterne betaler sagsomkostninger for landsretten til den anden part
eller til statskassen.



/